laion/Wikipedia-Exotic huggingface dataset:
גביע העולם בכדורגל נשים 1991

גביע העולם בכדורגל נשים 1991 (באנגלית: 1991 FIFA Women's World Cup) הוא גביע העולם בכדורגל נשים הראשון שארגנה פיפ"א. הטורניר נערך ברפובליקה העממית של סין, החל ב-16 בנובמבר והסתיים ב-30 בנובמבר 1991. גביע עולם זה הוא סיום של משחקי מוקדמות שהחלו בפברואר 1991, שבהם שיחקו 48 נבחרות לאומיות. סין נבחרה לארח את הטורניר, לאחר שאירחה בהצלחה את טורניר ההזמנה ב-1988, ששימש כאב טיפוס לגביע העולם. כל 26 משחקי הטורניר נערכו במחוז גואנגדונג, כאשר משחק הגמר נערך בבירת המחוז גואנגג'ואו. חברת מרס נתנה את חסותה לטורניר, ששמו הרשמי היה אליפות העולם הראשונה בכדורגל נשים של גביע M&M's. משחק הפתיחה של הטורניר, בין נבחרת סין לנבחרת נורווגיה, הסתיים בניצחון 0-4 של המארחת. שחקנית ההגנה הסינית, מה לי, הייתה לכובשת הראשונה בתולדות המפעל, לאחר שכבשה את השער הראשון בדקה ה-22. למרות ההפסד, העפילה נורווגיה עד למשחק הגמר, שם פגשה את נבחרת ארצות הברית. בסיום משחק מותח, ניצחו האמריקאיות 1-2 מצמד שערים של מישל אקרס וזכו בטורניר. אקרס, ביחד עם חברותיה לחוליית ההתקפה, אפריל היינריקס וקארין ג'נינגס, זכו לכינוי "החרב בעלת שלושת הלהבים", והיו אחראיות ל-20 שערים מתוך ה-25 שכבשו האמריקאיות בזמן הטורניר. שישה אצטדיונים, בארבע ערים שונות, נבחרו לארח את משחקי גביע העולם. שני חצאי הגמר נערכו באצטדיונים הקטנים של גואנגג'ואו ומשחק הגמר נערך באצטדיון המרכזי של העיר - אצטדיון טיאנחה. בסך הכל, נכבשו במהלך הטורניר 99 שערים על ידי 45 שחקניות שונות, בעוד שניים מתוכם היו שער עצמי. להלן מוצגות הכדורגלניות שהבקיעו ארבעה שערים ומעלה במהלך הטורניר: 10 שערים ארצות הברית מישל אקרס 7 שערים גרמניה היידי מוהר 6 שערים ארצות הברית קארין ג'נינגס נורווגיה לינדה מדאלן 5 שערים שוודיה לנה וידקול 4 שערים איטליה קרולינה מוראצ'ה ארצות הברית אפריל היינריקס הרפובליקה העממית של סין ליו אילינג שוודיה פיה סונדהאגה גביע העולם בכדורגל נשים גביע העולם בכדורגל נשים 1991 באתר פיפ"א אמיר ענבר, השבוע לפני 20 שנה: כשארה"ב זכתה במונדיאל, באתר הארץ, 29 בנובמבר 2011
טסאידמותריום

טסאידמותריום (שם מדעי: Tsaidamotherium; משמעות השם: "החיה של אגן קאידם המכונה "אגן טסיאדם" (אנ')") הוא סוג נכחד של יונק מקבוצת היעלים, אשר התקיים במשך סוף המיוקן שלפני כ-10 מיליון שנה מזמננו בצפון-מערב סין (במחוזות צ'ינגהאי וגאנסו) ובטיבט. יעל קדום זה היה אולי קרובו של כבש המושק ושל הטאקין. הוא התגלה במאובנים שתוארו ב-1835 בידי החוקר השוודי בירגר בוהלין (אנ') בשנות ה-30 במהלך משלחת סינית-שוודית להרי סין. הסוג כולל 2 מינים: Tsaidamotherium hedini - אשר תואר ב-1935 ונקרא על שם מגלה הארצות סוון הדין, ו-Tsaidamotherium brevirostrum, שתואר ב-2013 ומשמעות שמו הוא: "לוע קצר". ליונק זה הייתה קרניים בעלות 2 גדלים אי-סימטריים ייחודיים, כשהקרן השמאלית הייתה עבה וחלולה וגבוהה בהרבה מקרובתה הימנית, אשר נראתה נמוכה ושטוחה וכן קטנה בהרבה ובמראה דמתה מעט למצנפת פריגית יותר מאשר לקרן. מבנה החוטם היה בולבוסי וקצר, והלוע הייתה קצרה ודמתה ללוע של הסאיגה והטאקין המודרניים, אשר חיים היום במזרח אסיה. למרות המבנה של החיה, אשר התאים לסינון אוויר ביעילות באזורים קרים, נראה שסין הייתה שופעת ערבות וסוואנות במשך המיוקן, כך שהיא החלה לחיות על הרים גבוהים שהחלו להתפתח בסין של המיוקן, ועליהם נשבו רוחות חזקות בהרבה מהאקלים החמים של האזורים הנמוכים יותר. מספר חוקרים מציעים שלמרות שהחיה הייתה דומה לעז, היא הייתה קרובה יותר לג'ירפיים והיה בעל קרניים דומות לאלה של הפרוליביתריום והדיסקוקריס. טסאידמותריום, באתר GBIF (באנגלית) Shi, QinQin. "New species of Tsaidamotherium (Bovidae, Artiodactyla) from China sheds new light on the skull morphology and systematics of the genus."Science China Earth Sciences 57.2 (2014): 258-266 Bohlin, Birger. "Tsaidamotherium Hedini, ng, n. sp. Ein Einhörniger Ovibovine, aus den Tertiären Ablagerungen aus der Gegend des Tossun nor, Tsaidam."Geografiska Annaler (1935): 66-74. Wang, Shi-Qi; Ye, Jie; Meng, Jin; Li, Chunxiao; Costeur, Loïc; Mennecart, Bastien; Zhang, Chi; Zhang, Ji; Aiglstorfer, Manuela; Wang, Yang; Wu, Yan (2022-06-03). "Sexual selection promotes giraffoid head-neck evolution and ecological adaptation". Science. 376 (6597): eabl8316. doi:10.1126/science.abl8316. ISSN 0036-8075.
מרדכי דהמן

מרדכי "מוֹצי" דהמן (נולד ב-27 בינואר 1957) הוא פוליטיקאי ישראלי, ממייסדי קיבוץ מצפה שלם וראש המועצה האזורית מגילות ים המלח מיום הקמתה ב-1993 ועד לפרישתו ב-2015 בשל מעורבותו בפרשת השחיתות בישראל ביתנו. נולד ב-1957 בבת ים להורים שעלו מלוב. למד בתיכון אורט מלטון בעיר, והיה שייט מפרשיות חובב. היה חבר בתנועת הנוער העובד והלומד. בסביבות שנת 1975, בסוף שנות התיכון שלו הצטרף לתנועת "המתנחל הצעיר", תנועה על-מפלגתית שגייסה צעירים להתיישבות, ובמסגרתה התגייס לגרעין נח"ל שהקים את האיחזות הנח"ל במצוקי דרגות שהשתקעה ואוזרחה כעבור כמה שנים במיקום אחר והפכה לקיבוץ מצפה שלם. כיהן במספר תפקידים בקיבוץ, בהם גזבר ומרכז המשק. בשנת 1993, כשיישובי צפון ים המלח שמחוץ לקו הירוק הופרדו מהמועצה האזורית תמר (בעקבות הסכמי אוסלו) והוקמה המועצה האזורית מגילות ים המלח – נבחר דהמן לעמוד בראשה. מאז, נבחר שלוש פעמים נוספות לתפקיד, האחרונה שבהן בשנת 2012. בדצמבר 2014 נעצר יחד עם מנכ"ל המועצה דוד בלאו, ונחקר באזהרה בחשד למתן שוחד לחברת הכנסת פאינה קירשנבאום ולגורמים נוספים תמורת תקציבים לפעילות המועצה. דהמן חתם על הסכם עד מדינה. בעדותו סיפר כי העביר כסף מזומן, בתוך מארזים של תמרים ומוצרי קוסמטיקה של חברת AHAVA מקיבוצו לשדלן ישראל יהושע, מקורבה של חברת הכנסת קירשנבאום, וכן לעיתון הישראלי ברוסית "יזרוס" המזוהה עם מפלגת ישראל ביתנו, ובתמורה דאגה קירשנבאום להעברת תקציב למועצה מכספים קואליציוניים של המפלגה. ב-17 באוגוסט 2015 הודיע על התפטרותו מראשות המועצה. במכתב לתושבי המועצה כתב דהמן שכל מעשיו היו לטובת המועצה, בשל הסבך הביורוקרטי המקשה על רשות מקומית להתנהל, ולא לשם השגת רווח אישי. נשוי לאביבה ואב לארבעה. דודו יוסף "כאני" דהמן נפל בעת שירותו הצבאי בשנת 1963. שאלה מקומית – מוצי דהמן, ראש המועצה האזורית מגילות ים המלח. תכנית מלאה, סרטון בערוץ "חדר החדשות ירושלים", באתר יוטיוב (אורך: 27:29) חן גלעד, אביבה דהמן - מצפה שלם, יש"ע שלנו, 25 במאי 2016 זיו קריסטל, פרשת ישראל ביתנו: עבודות שירות וקנס ללוביסט ישראל יהושע, באתר "פוסטה", 19 במרץ 2020 נחמן גלבוע, מגילות ים המלח: התפטר ראש המועצה מוצי דהמן, באתר mynet‏ קיבוץ, 19 באוגוסט 2015
דיסקוקריס

דיסקוקריס (שם מדעי: Discokeryx; מילולית: "קרן מצופה עגולה") הוא סוג נכחד של מכפיל פרסה ממשפחת הקלימקוכרטיים, אשר היה קרוב לג'ירפיים והתקיים במזרח אסיה של סוף המיוקן לפני 17 עד 16.9 מיליון שנה מזמננו. סוג זה תואר למדע ב-2022 בידי החוקר הסיני Shi-Qi Wang ועמיתיו והוא כלל רק מין יחיד - Discokeryx xiezhi, אשר נקרא על שם המפלצת הסינית שיאזהי (Xiezhi), אשר הכילה על מצחה קרן אחת. הממצאים שלו תוארו ב"תצורות הלמגאי" (Halamagai Formation) שבשינג'יאנג, צפון סין. ליונק זה היה גוף בינוני במשקל 150 ק"ג, אשר הזכיר מבנה של כבש מושק או של אייל גדול והיה בעל גולגולת עבה בעלת מבנה "דיסק" הממוקם באמצע הראש, חוליות צוואר עבות ביותר ומפרקי ראש וצוואר מסובכים מאוד, יותר מכל יונק ידוע. משערים שמבנים אלו תמכו בבסיס התארכות הצוואר האבולוציונית של הג'ירף המודרני. סוג זה התקיים בערבות הפתוחות ובהם השתמש בראשו כדי להתנגח כמו איילים וכבשי מושק ביריביו, תוך שגולגולתו העזה שמרה על המוח מפגיעות. מבנה שיניו מרמז שניזון ממספר צמחים ושתה ממקווי מים מבתי גידול שונים, אשר מתאימים פחות ליונקים המודרניים. פרוליביתריום מדיה וקבצים בנושא דיסקוקריס בוויקישיתוף דיסקוקריס, באתר GBIF (באנגלית) Wang, S.-Q.; Ye, J.; Meng, J.; Li, C.; Costeur, L.; Mennecart, B.; Zhang, C.; Zhang, J.; Aiglstorfer, M.; Wang, Y.; Wu, Y.; Wu, W.-Y.; Deng, T. (2022). "Sexual selection promotes giraffoid head-neck evolution and ecological adaptation". Science. 376 (6597): 1306–1310. doi:10.1126/science.abl8316. S2CID 249313002. Nicoletta Lanese (2022-06-02). "Short-necked giraffe relative discovered in China. It used its helmet head to bash rivals". livescience.com. Retrieved 2022-06-05
המשחק האמיתי

המשחק האמיתי הוא סרט קולנוע ישראלי משנת 1980 בבימויו של אבי כהן, עם יוסי פולק, מיכל בת-אדם וגבי עמרני בתפקידים הראשיים. התסריט נכתב על ידי אבי כהן ויונתן ארוך והוא על אדם נשוי ואב לילדים המחליט להיות פעיל במפלגה ליברלית שאמורה להילחם בשחיתות הציבורית. במהרה הוא מוצא את עצמו מסובך בעולם הפוליטיקה, שם הוא נתקל במשחקי כוח, תככים ובגידות והופך להיות חלק מהם. איש הטלוויזיה אלי ניסן מופיע בסרט בתפקיד עצמו. יורם ארבל ודן כנר מופיעים בתפקידי קמע. שאול רז (יוסי פולק) הוא בן 37, נשוי לנועה (דליה גור) ואב לשרית (סמדר בנבנישתי) ואורי (אבשלום פולק). הוא עובד בכיר בחברת הכימיקלים "שלהבת" של מר דוידוב (פיטר פרישטדט) ורוצה שינוי בחייו המשעממים. בחוף הים הוא פוגש בחגי (שלמה וישינסקי) עסקן ואיש יחסי ציבור של "התנועה לקידמה ליברלית" (תק"ל). הבחירות לכנסת בפתח וחגי משכנע את שאול להצטרף למירוץ הפוליטי. שאול משתכנע ומודיע לדוידוב על התפטרותו. חגי מכיר לו את שני ראשי המפלגה העוינים זה לזה, אהרון ברנר (דוד רם) וחיים כספי (יצחק חביס) וכן את מזכירת המפלגה עלמה (מיכל בת-אדם). שאול ומיכל נוסעים לכנס בחירות בבאר שבע בו אמור להיות גם שמעון צורי (גבי עמרני). לצורי מעמד חזק במפלגה, הוא איש של כספי. הוא שולט על ויקטור אילוז (ראובן דיין) ראש ועד עובדי המפעלים הכימיקלים ונערץ על ידי כל אנשי הדרום של המפלגה. העיתונאי פרושקו (יובל מסקין) מגלה לשאול כי מתנהלת נגד צורי חקירה משטרתית על מעילה. שאול מגלה זאת לצורי ומורה לו לא לבוא לאספה. הוא מבקש מברנר לא להודיע את סיבת היעדרו לנוכחים אך ברנר שרוצה לנקום בצורי הנחשב לאיש של כספי, מגלה זאת לנוכחים ופורצת שערורייה, וצורי מנתק את קשריו עם שאול. בינתיים מתפתחים יחסים אינטימיים בין שאול לעלמה וחיי משפחתו מתחילים להתפורר. חקירת המשטרה לא מגלה דבר ושאול מצליח להתפייס עם צורי ובאחת הפגישות מתוודה לפניו צורי כי מעל בכספי תקציב שניתן לו לנטיעות וחילק זאת לאנשיו הנזקקים. צורי דורש התנצלות מברנר. ברנר מסכים לבוא לבת-המצווה של בנותיו התאומות של צורי בתנאי שלא יצלמו אותו. עלמה לא מודעת להסכם ומצלמת אותו, והוא עוזב במהירות את החגיגה. בשלב זה מצטרף אליו שאול ומספר לו על המעילה של צורי. צורי נעצר וברנר פורש מהמפלגה ומקים מפלגה חדשה ושאול מצטרף אליו. "המשחק האמיתי", במסד הנתונים הקולנועיים IMDb (באנגלית) "המשחק האמיתי", באתר ספר הקולנוע הישראלי "המשחק האמיתי", באתר אידיבי "המשחק האמיתי", במסד הנתונים הקולנועיים KinoPoisk (ברוסית) המשחק האמיתי, במיזם "אישים" לתיעוד היצירה הישראלית קדימון למשחק האמיתי, באתר יוטיוב המשחק האמיתי, בספר הקולנוע הישראלי המשחק האמיתי, באתר אידיבי ביקורות גידי אורשר, המשחק האמיתי של אבי כהן, מעריב, 5 בדצמבר 1979 עירית שמגר, שחק אותה־בכוח, מעריב, 13 בנובמבר 1980 יעקב בר-און, "המשחק 'האמיתי" של אבי בהן, דבר, 25 בנובמבר 1980
ג'ירפואידים

ג'ירפואידים (שם מדעי: Giraffoidea) היא על-משפחה מקבוצת הפקוריים שבתת-סדרת מעלי גירה. בקבוצה ישנן שלוש משפחות: הג'ירפיים והאנטילוקפריים הקיימים והקלימקוכרטיים הנכחדים מהמיוקן. כיום ישנם בכל בני הקבוצה רק 3 סוגים קיימים: אוקפי, ג'ירף, החיים באפריקה שמדרום לסהרה והאנטילוקפרה מאמריקה הצפונית. הג'ירפואידים התפתחו החל מהמיוקן כשהם נחשבים לקרובי הפלאומרכיים, מהפרימיטיבים שבפקוריים. הם התפתחו באמריקה הצפונית, אפריקה ואירואסיה לאורך ערבות עשב ואזורים פתוחים עד מיוערים למחצה, כשחלקם חיים כיום גם ביערות גשם עבותים. קרני הקבוצה בעלי מבנה גרמי חזק ואינם נושרים כשל קרני האייליים. ברובם הם קצרות יחסית ומשמשות ללחימה קצרה. כל המינים בקבוצה הם אוכלי צמחים מעלי גירה, כשחלקם פיתחו צווארים ארוכים מאוד כמו הג'ירף. משפחה קלימקוכרטיים (Climacoceratidae) - נכחדה משפחה אנטילוקפריים (Antilocapridae) תת-משפחה Antilocaprinae שבט Antilocaprini שבט Ilingoceratini - נכחדה שבט Proantilocaprini - נכחדה שבט Stockoceratini - נכחדה תת-משפחה Merycodontinae - נכחדה משפחה ג'ירפיים (Giraffidae) תת-משפחה Sivatheriinae - נכחדה תת-משפחה Giraffinae שבט Giraffini שבט Palaeotragini תת-שבט Palaeotragina - נכחד תת שבט Okapiinae מדיה וקבצים בנושא ג'ירפואידים בוויקישיתוף
ארמון אל-פאו

ארמון אל פאו (בערבית: قصر الفاو; מכונה גם ארמון המים) ממוקם בבגדאד במרחק של כ-5 ק"מ (3.1 מייל) מנמל התעופה הבין-לאומי של בגדאד, עיראק. סדאם חוסיין הזמין את בנייתו בשנות ה-90 כדי להנציח את ההשתלטות מחדש של הכוחות העיראקים על חצי האי אל-פאו במהלך מלחמת איראן–עיראק. ארמון אל-פאו ממוקם על מתחם נופש לשעבר במרחק של כ-5 קילומטרים מהאזור הירוק, אשר מכונה כיום האזור הבינלאומי או "IZ"[דרושה הבהרה]. במתחם וילות רבות וארמונות קטנים יותר, וכיום הוא אחד מבסיסי ארצות הברית/קואליציה הגדולים בעיראק (Camp Victory / Camp Liberty). הארמון מכיל למעלה מ-62 חדרים ו-29 חדרי רחצה. רבים מהחדרים הוסבו לשמש כמשרדים, ולאחר 2004 שימש הארמון כמפקדה של הכוח הרב-לאומי – עיראק (MNF-I), יחד עם מרכז המבצעים המשותף (JOC), ששימש במשך שנים כמרכז המבצעים המשותף ועבור החיל הרב-לאומי – עיראק (MNC-I) וכל ההיבטים המבצעיים של מלחמת עיראק. יבמתחם אגם מלאכותי המקיף את הארמון שבו גדל זן מיוחד של דג בס גדול המכונה בס סדאם, וכן קרפיונים גדולים. סדאם השתמש בעבר בארמון למסעות ציד ברווזים. בגלל הנזק הקל מאוד לארמון אל-פאו ולמבנים אחרים שנמצאים במה שהיה מחנה ויקטורי, ההנחה הרווחת היא שמתכנני הפלישה ב-2003 התכוונו שאזור זה ישמש כמפקדה ושטח בסיס ראשי לאחר הלכידה כיבוש בגדאד. הארמון מוקף בחומות גבוהות עם מגדלי ביטחון שנבנו מראש, מה שתורם בקלות רבה יותר לשמירה ואבטחה עבור אתר הנופש לשעבר. בשנת 2009, הקומיקאי סטיבן קולבר אירח שבוע של תוכניתו הקולבר ריפור מהארמון בשיתוף עם United Service Organizations.‏ מדיה וקבצים בנושא ארמון אל-פאו בוויקישיתוף Newman, Bart (2008). Because of Baghdad. USA: Xulon Press. p. 48. ISBN 9781606470114. Williams, Brian. "Saddam's Al Faw Palace Not At All What It Seems." NBC Nightly News, 8 May 2007. Hutchinson, Kristin "Members of B Company, 3rd Battalion, 144th Infantry Regiment, Pose Before Al-Faw Palace (אורכב 02.06.2008 בארכיון Wayback Machine)." The Dispatch, February 2007 (page 18). "Stephen Colbert films show in Iraq". www.army.mil (באנגלית). נבדק ב-14 ביולי 2022. {{cite web}}: (עזרה) "Colbert in fine form in Iraq". Los Angeles Times. 10 ביוני 2009. נבדק ב-14 ביולי 2022. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארמון אל-פאו".
נייט ארק

נייט ארק היא רביעיית אתנו ג'אז שהוקמה על ידי הנגן העוד ארא דינקג'יאן בשנת 1986. נגן העוד ארא דינקיג'יאן הוא אמריקאי ממוצא ארמני. אביו, יליד ארמניה, היה זמר מקצועי וכבר בגיל חמש דינקיג'יאן החל להופיע עימו. לאחר שסיים לימויד מוזיקה באוניברסיטת קונטיקט החל דינקיג'יאן להופיע בחתונות ארמניות ופגש את אמן כלי ההקשה הארמני, ארטו טונשבויאשיאן, שהגיע באותה עת לארצות הברית. השניים החליטו להקליט כמה שירים של טונשבויאשיאן באולפן ביתי, ובאופן מקרי הגיעה ההקלטה לידי חברת RCA רקורדס, שיצרה איתם קשר והציעה להפיק להם אלבום מוזיקה, הם הביאו במהירות נגנים נוספים והקליטו את אלבום הבכורה שלהם "Picture". מתוכו התפרסמה היצירה "השיבה הביתה", ששימשה כפתיח של סדרת הטלוויזיה "החמישייה הקאמרית". שירו של יואב יצחק "זה הזמן לסלוח", הוא גרסה לשיר הנושא מאלבום זה. בשנת 1998 הופיעה הלהקה בירושלים, במסגרת פסטיבל ישראל. הלהקה הוציא לאור בסך הכל 5 אלבומים והתפרקה בשנת 2000. בנובמבר 2010 נערך מופע איחוד של הלהקה בפסטיבל העוד בירושלים. 1986 - Picture, RCA/Novus 1988 - Moments, RCA/Novus 1998 - In Wonderland, PolyGram 2000 - Petals on your Path, EmArcy 2000 - Treasures , Traditional Crossroads נייט ארק, באתר AllMusic (באנגלית) נייט ארק, באתר MusicBrainz (באנגלית) נייט ארק, באתר Discogs (באנגלית) Night Ark in Jerusalem 2010 - Homecoming, סרטון באתר יוטיוב (אורך: 03:35) ארז ארליכמן, קולו של העוד, באתר ynet, 21 בנובמבר 2005 רפי אהרון, היא תשבור את השוק, חדשות, 14 במרץ 1993 ליה פן, פסטיבל העוד: עוד להיט, באתר הארץ, 11 בנובמבר 2010
קוריירה דלה סרה

קוֹרִייֶרֶה דֶלָה סֶרָה (באיטלקית: Corriere della Sera – "שליח הערב") הוא עיתון יומי איטלקי, בבעלות קבוצת RCS. יוצא לאור ממרץ 1876, ונחשב לעיתון האיטלקי הנפוץ ביותר מתחילת המאה ה-20. מערכת העיתון נמצאת במילאנו. העיתון פורסם לראשונה ביום ראשון 5 במרץ 1876. בשנת 1899 החל העיתון להציע מוסף מאויר שבועי, La Domenica del Corriere ("יום ראשון של השליח"). בתחילת המאה ה-20, בניהולו של לואיג'י אלברטיני, הפך "קוריירה דלה סרה" לעיתון הנפוץ ביותר באיטליה, ומאז שמר על חשיבותו והשפעתו. "קוריירה דלה סרה" הדפיס לראשונה קומיקס באיטליה בשנת 1908 כמוסף לילדים, Corriere dei Piccoli. מטה העיתון נמצא באותם מבנים מתחילת המאה ה-20, ולכן הוא מכונה בפי העם "עיתון ויה סולפרינו" על שם הרחוב שבו הוא נמצא מאז. כפי שהשם מעיד, הוא היה היה במקור עיתון ערב. בתקופת המשטר הפשיסטי באיטליה, העיתון מימן את פרס מוסוליני שהוענק בין היתר לסופרים עדה נגרי ואמיליו צ'קי. מריו בורסה, אנטי-פשיסט לוחמני, מונה לעורך הראשי של העיתון במאי 1945. הוא פוטר בגלל נטיותיו הפוליטיות באוגוסט 1946 והוחלף על ידי גוגלילמו עמנואל, עיתונאי ימני. עמנואל כיהן בתפקיד עד 1952. בשנות ה-50 של המאה ה-20 העיתון בלט כמוקד של הממסד השמרני באיטליה, היה אנטי-קומוניסטי ובעד נאט"ו. באותן השנים הוא השפיע על עיצוב דעותיהם של המעמדות הגבוהים והבינוניים במדינה. בשנות ה-60 של המאה ה-20 בעלי העיתון, משפחת קרספי, מכרו את חלקו ל-RCS Media. בנוסף נסחרו מניות העיתון בבורסה איטליאנה. בעלי המניות העיקריים שלה היו קבוצת פיאט וכמה מהקבוצות התעשייתיות והפיננסיות הגדולות באיטליה. בשנת 1974 עברה RCS Media לבעלת השליטה בעיתון. בשנת 1988 תפצתו של "קוריירה דלה סרה" הייתה 715,000 עותקים ביום, והוא היה לעיתון השני הנקרא ביותר באיטליה. העיתון השיק את מוסף השבת שלו, IO Donna, בשנת 1996. בשנת 1997 חזר להיות העיתון האיטלקי הנמכר ביותר עם תפוצה של 687,000 עותקים ביום. בשנת 2003, עורך העיתון, פרוצ'יו דה בורטולי, התפטר מהתפקיד. עיתונאים ופוליטיקאים מהאופוזיציה טענו כי ההתפטרות נבעה מביקורת העיתון על סילביו ברלוסקוני. בשנת 2004 השיקה אתר אינטרנט בשפה האנגלית, המתמקד באקטואליה ובתרבות האיטלקית. באותה שנה הוא היה העיתון הנמכר ביותר באיטליה עם תפוצה של 677,542 עותקים ביום. הגרסה המקוונת של העיתון היא אחד מאתרי החדשות הפופולרים ביותר בשפה האיטלקית, ומושך יותר מ-2.4 מיליון קוראים מדי יום. ב-24 בספטמבר 2014 שינה העיתון את הפורמט מברואדשיט לברלינר. מדיה וקבצים בנושא קוריירה דלה סרה בוויקישיתוף אתר האינטרנט הרשמי של קוריירה דלה סרה (באיטלקית) קוריירה דלה סרה, ברשת החברתית פייסבוק קוריירה דלה סרה, ברשת החברתית אקס (טוויטר) קוריירה דלה סרה, ברשת החברתית אינסטגרם קוריירה דלה סרה, באתר אנציקלופדיה בריטניקה (באנגלית) שירות עתי"ם, ‏העיתונים באיטליה שובתים; מוחים על הסכנה שמהווה ברלוסקוני על חופש העיתונות, באתר גלובס, 10 ביוני 2003
ג'יימס קרפינלו

ג'יימס אנתוני קרפינלו (באנגלית: James Anthony Carpinello; נולד ב-13 באוגוסט 1975) הוא שחקן תיאטרון, קולנוע וטלוויזיה אמריקאי. קרפינלו הופיע לראשונה בשנת 1999 בברודוויי במחזמר "שגעון המוזיקה" בתור טוני מאנרו. המחזמר מבוסס על הסרט "שגעון המוזיקה" משנת 1977 בו גילם ג'ון טרבולטה את תפקידו של מנרו. לאחר מכן לוהק לתפקיד לינק לארקין בגרסה המוזיקלית של היירספריי בברודוויי, אך עזב לפני הופעותיה הראשונות לפני ברודוויי בסיאטל כדי לצלם את הסרט "שחרור בעורף האויב" ב-2002. הוא הוחלף על ידי מת'יו מוריסון. קרפינלו לוהק למחזמר "זאנאדו" בברודוויי. כמו שגעון המוזיקה, גם קסאנאדו מבוסס על סרט באותו שם - זאנאדו של שנות ה-80, שבו כיכבו אוליביה ניוטון-ג'ון ומייקל בק בתור סוני, התפקיד הראשי אליו לוהק קרפינלו. עקב שבירת רגלו בשלושה מקומות בעת החלקה על גלגיליות במהלך חזרה ב-12 ביוני 2007, קרפינלו נאלץ לעזוב את ההפקה רק שבועיים לפני פתיחתה ב-26 ביוני 2007, בתיאטרון הלן הייז. שאיין ג'קסון קיבל את תפקיד סוני החל מ-22 ביוני 2007; פתיחת המחזמר נקבעה מחדש ל-10 ביולי 2007. בהמשך כיכב קרפינלו בתור הרוקר סטייסי ג'קס במחזמר "רוק לנצח" בברודוויי שהוצג בתיאטרון ברוקס אטקינסון. כשבמחזמר שיחק בעבר השחקן וויל סוונסון שביצע את התפקיד של ג'קס, עד שסוונסון הוצע לתפקיד הקומי הראשי של ברגר, בהפקת ברודוויי המתחדשת של שיער. קרפינלו החליף אותו לפני שרוק לנצח התחיל להופיע בברודוויי. קרפינלו הופיע בפרקים של סדרת הדרמה האישה הטובה בתור הבלש אנתוני ברטון. הוא כיכב בבכורה של העונה הרביעית של הסדרה "שומרת סוד". הוא גילם את החייל לשעבר ג'ואי בפרק "Mission Creep", של סדרת דרמת הפשע מבוקש, ושיחזר את התפקיד הזה כשהסדרה התקרבה לסוף העונה ביוני 2016. הוא שיחק בתפקיד חוזר בדרמת הטלוויזיה "The Mob Doctor" ששודרה ברשת פוקס. קרפינלו הוא בנם של אנתוני ג'יי קרפינלו, שופט לשעבר של בית המשפט העליון בניו יורק, ושרון א' קלי, פקידה בבריאות הנפש. הוא ממוצא איטלקי, גרמני, אירי ודני, ב-25 באפריל 2003, קרפינלו התחתן עם השחקנית איימי אקר . יש להם שני ילדים, בן, ג'קסון ג'יימס, שנולד ב-22 בינואר 2005, ובת, אווה גרייס, שנולדה ב-1 בספטמבר 2006. מדיה וקבצים בנושא ג'יימס קרפינלו בוויקישיתוף ג'יימס קרפינלו, במסד הנתונים הקולנועיים IMDb (באנגלית) ג'יימס קרפינלו, באתר AllMovie (באנגלית) "Saturday Night Fever". IBDB.com. Internet Broadway Database. "Xanadu". IBDB.com. Internet Broadway Database. James Carpinello rocks, www.broadwaystars.com Cheyenne Jackson Skates Into Xanadu as Delayed Musical's New Sonny Broadway.com, June 14, 2007. Retrieved on July 21, 2007. Xanadu Sets New 7/10 Opening Date Broadway.com, June 18, 2007. Retrieved on July 21, 2007. Andrew Gans (February 18, 2009), "Maroulis, Spanger and Carpinello to Star in Broadway's Rock of Ages", Playbill. Retrieved on December 6, 2015. "Stayin' Alive – Vol. 52 No. 21". 29 בנובמבר 1999. {{cite web}}: (עזרה) "Alias's Amy Acker, Husband Have a Girl". People. 7 בספטמבר 2006. {{cite news}}: (עזרה)
יחסי ארגנטינה–ג'מייקה

יחסי ארגנטינה–ג'מייקה הם היחסים הדיפלומטיים שבין ארגנטינה לבין ג'מייקה. היחסים בין המדינות כוננו ב-25 במרץ 1963. ב-7 בדצמבר 2017 חתמו שתי המדינות על הסכם שיתוף פעולה באמנות ותרבות. ארגנטינה מחזיקה בג'מייקה שגרירות בקינגסטון. ג'מייקה מיוצגת בארגנטינה באמצעות שגרירותה בברזיליה, ברזיל. מדיה וקבצים בנושא יחסי ארגנטינה–ג'מייקה בוויקישיתוף אנדרו הולנס בטוויטר Jamaica and Argentina Sign Cooperation Agreement in Arts and Culture באתר jis‏, 8 בדצמבר 2017 JAMAICA AND ARGENTINA SIGN COOPERATION AGREEMENT IN ARTS AND CULTURE באתר שגרירות ארגנטינה בג'מייקה, 11 בדצמבר 2017 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יומנו של חנון 2: רודריק שולט (סרט, 2022)

יומנו של חנון 2: רודריק שולט (באנגלית: Diary of a Wimpy Kid: Rodrick Rules) הוא סרט קומדיה אמריקאי מונפש שבוים על ידי סווינטון סקוט על פי תסריט מאת ג'ף קיני. הסרט מבוסס על ספר באותו השם שיצא לאור בשנת 2008 ונכתב על ידי קיני. הסרט הוא פרקו השישי של סדרת סרטי יומנו של חנון, והוא נועד לשמש כאתחול לסרט הלייב אקשן באותו שם שעלה לאקרנים בשנת 2011. הסרט מופק על ידי "חברת וולט דיסני" בשיתוף פעולה עם "Bardel Entertainment" והוא מופץ כסרט מקורי של "דיסני+", שעתיד לעלות לשידור ב-2 בדצמבר 2022. הסרט הוא המונפש השני בסדרה לאחר הסרט "יומנו של חנון" שיצא בשנת 2021. לכבוד פסח, הסרט ישודר בדיבוב העברי בערוץ דיסני ישראל ב-19 באפריל 2024. ערך מורחב – יומנו של חנון - רודריק שולט עלילת הסרט מבוססת על הספר השני בסדרה. ערך מורחב – יומנו של חנון - דמויות בריידי נון – גרג הפלי האנטר דילון – רודריק הפלי איתן ויליאם צ'ילדרס – ראולי ג'פרסון כריס דיאמנטופולוס – פרנק הפלי אריקה סרה – סוזן הפלי ב-23 באוקטובר 2021, ג'ף קיני חשף כי סרטי המשך ל"יומנו של חנון" נמצאים בפיתוח. ביום דיסני+ 2021, חשף קיני כי סרט ההמשך הראשון יבוסס על הספר "רודריק שולט". באוקטובר 2022, נודע כי את הסרט יביים לוק קורמיקאן. כרזת טיזר של הסרט נחשפה ביום ההכרזה על תאריך היציאה. טריילר של הסרט הופץ ב-18 באוקטובר 2022. ביום דיסני+ 2021, חשף קיני כי הסרט "רודריק שולט" יופץ בשנת 2022. ב-12 בספטמבר 2022, נחשף תאריך יציאת הסרט ל-2 בדצמבר 2022. "יומנו של חנון 2: רודריק שולט", במסד הנתונים הקולנועיים IMDb (באנגלית) "יומנו של חנון 2: רודריק שולט", באתר Rotten Tomatoes (באנגלית) "יומנו של חנון 2: רודריק שולט", במסד הנתונים הקולנועיים KinoPoisk (ברוסית) יומנו של חנון 2: רודריק שולט, במיזם "אישים" לתיעוד היצירה הישראלית Kozelsky, Holly (23 באוקטובר 2021). "Local boys interview "Diary of a Wimpy Kid" author Jeff Kinney". Martinsville Bulletin. ארכיון מ-26 באוקטובר 2021. נבדק ב-25 באוקטובר 2021. {{cite web}}: (עזרה) Palmer, Roger (26 באוקטובר 2021). "More Animated "Diary Of A Wimpy Kid" Movies Coming To Disney+". What's On Disney Plus. ארכיון מ-26 באוקטובר 2021. נבדק ב-26 באוקטובר 2021. {{cite news}}: (עזרה) Korpan, Andrew (2022-10-18). "'Diary of a Wimpy Kid: Rodrick Rules' Trailer Teases Animated Teen Chaos". Collider (באנגלית אמריקאית). נבדק ב-2022-10-18. Diary Of A Wimpy Kid: Rodrick Rules | Official Trailer | Disney+ (באנגלית), נבדק ב-2022-10-24 @disneyplus (12 בנובמבר 2021). "Our very own @WimpyKid, Jeff Kinney, has a special #DisneyPlusDay message for you" (Tweet) – via Twitter. {{cite web}}: (עזרה) @disneystudios (12 בספטמבר 2022). "🤘It's time for NEW rules.🎸 Diary of a #WimpyKid: Rodrick Rules, an all-new Original movie, is coming to @DisneyPlus on December 2!" (Tweet) – via Twitter. {{cite web}}: (עזרה)
יחסי אורוגוואי–ג'מייקה

יחסי אורוגוואי–ג'מייקה הם היחסים הדיפלומטיים שבין אורוגוואי לבין ג'מייקה. היחסים בין המדינות כוננו ב-23 במאי 1985. ביוני 2016 חתמו ג'מייקה ואורוגוואי על האמנה הרב-צדדית בדבר סיוע מינהלי הדדי בענייני מס וברזיל הפקידה את מסמך אשרור האמנה לרגל השקת התוכנית האזורית של אמריקה הלטינית והקריביים של ה-OECD וישיבת מועצת השרים של ה-OECD. ג'מייקה ואורוגוואי הפכו לתחומי השיפוט ה-95 וה-96 שהצטרפו לאמנה. אורוגוואי מיוצגת בג'מייקה באמצעות שגרירותה בהוואנה, קובה. ג'מייקה מיוצגת באורוגוואי באמצעות שגרירותה בקראקס, ונצואלה, ובנוסף מחזיקה קונסוליה במונטווידאו. מדיה וקבצים בנושא יחסי אורוגוואי–ג'מייקה בוויקישיתוף BRAZIL, JAMAICA AND URUGUAY EXPAND CAPACITY TO FIGHT INTERNATIONAL TAX AVOIDANCE AND EVASION באתר bfsb-bahamas‏ 1 ביוני 2016 קונסוליית ג'מייקה באורוגוואי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.